**Nyári diákmunka a Polgármesteri Hivatalban 2019**

Értesítjük a Tisztelt Lakosságot, hogy Sorokpolány Község Önkormányzata **2019. július 1. és 2019. augusztus 31.** közötti időszakban a korábbi évekhez hasonlóan „Nyári diákmunka 2019” elnevezésű munkaerő piaci programban vesz részt.

 A Sorokpolányi Önkormányzat előreláthatólag napi 6 órás munkakörben korlátozott számban tudja alkalmazni a diákokat. Felhívjuk a tisztelt pályázók figyelmét, hogy az önkormányzat fenntartja a jogot az alkalmazott diákok létszámának változtatására a támogatotti létszám függvényében. A programban részt vehetnek a **16-25 év közötti**, nappali tagozatos tanulói vagy hallgatói jogviszonnyal rendelkező és azt igazolni tudó diákok.

A támogatás előfeltétele, hogy a nappali tagozatos diák közvetítést kérőként a lakó,- vagy tartózkodási helye szerint illetékes járási hivatal foglalkoztatási osztályán nyilvántartásba vetesse magát. Ehhez személyes okmányaival, valamint érvényes diákigazolványával, vagy annak az iskolai tanulmányok befejezése miatti visszavonáskor kiadott iskolalátogatási igazolásával kell - a munkaviszony kezdete előtt - a járási hivatal foglalkoztatási osztályát felkeresni.

A diákok **2019. június 1-től regisztrálhatják** magukat az illetékes járási hivatal foglalkoztatási osztályán.

A diákmunkára való jelentkezésnek a határideje **2019. június 21. 12:00,**amit a Sorokpolány Község Önkormányzatánál (9773 Sorokpolány, Fő u.104.) tudtok megtenni személyesen!

 Mező Gáborné s.k.

 polgármester